**Járványügyi protokoll intézményi szabályai**

**GYULAI Dürer Albert Általános Iskola**

**2020/2021**

**1. AZ INTÉZMÉNY LÁTOGATÁSA**

Az intézményt kizárólag egészséges, tüneteket nem mutató tanuló és dolgozó látogathatja. Kérjük a szülőket, hogy amennyiben gyermeküknél tüneteket észlelnek (pl. hirtelen 38 fok feletti láz, hirtelen fellépő köhögés, szag- és ízvesztés, nehézlégzés), a Nemzeti Népegészségügyi Központ (NNK) aktuális eljárásrendje alapján gondoskodjanak orvosi vizsgálatról. A szülő köteles az iskolát értesíteni, ha a gyermeknél koronavírus-gyanú vagy igazolt fertőzés van. A tanév folyamán mind az intézmény területén, mind az intézmény épülete előtt csoportosulni TILOS! A tanítási órákon, foglalkozásokon a maszk viselése lehetséges, de nem kötelező. A közösségi terekben az orrot, szájat eltakaró maszk viselése ajánlott. A tanulók érkezését, távozását szervezetten oldjuk meg, elkerülve a tanulói csoportosulást.

**7:30 előtt, illetve 16 óra után csak írásos szülői kérelemmel, nyomós indokkal alátámasztott okok miatt érkezhet tanuló és maradhat, melyet írásban kérelmezni szükséges az osztályfőnöknél! /Pld: szülő korai munkakezdése, más településről, külterületről való bejárás/**

|  |  |  |
| --- | --- | --- |
| **Tagozat** | **Érkezés** | **Távozás** |
| Alsó tagozat | Az iskola főbejáratán keresztül 7:30-tól. Gyülekező minden osztálynak a saját tantermében. Kerékpárral a kerékpáros bejáraton, majd a C kapun keresztül a tanterembe megy.  Szülő gyermekét az iskola bejáratáig kísérheti, tehát a büfében nincs lehetőség vásárolni. | A tanulókért az osztályok számára kijelölt idősávban érkezhetnek a szülők. A várakozás helye időjárástól függetlenül az udvar , melyet a kerékpáros bejárón keresztül közelíthetnek meg. A maszk használata kötelező. |
| Felső tagozat | A tanulók a kerékpáros bejáraton keresztül érkeznek, majd a „B kapun” keresztül a számítástechnika terem felőli lépcsőn mehetnek egyenesen a termeikbe.  Szülő gyermekét az iskola bejáratáig kísérheti, tehát a büfében nincs lehetőség vásárolni. | A főbejáraton, illetve kerékpárral a hátsó bejáraton keresztül az órarend függvényében egyénileg. |

A rendezvényeink megszervezése során tekintettel kell lennünk az alábbiakra: - az Operatív Törzs által meghatározott létszámkorlát szigorú betartása, - az alapvető egészségvédelmi intézkedések, szabályok betartása (távolságtartás, maszkviselés, kézfertőtlenítés, szellőztetés), - zárttéri helyett szabadtéri rendezvény szervezése, - a rendezvény lehetőleg osztályszintű megszervezése. Osztálykirándulások és tanulmányi kirándulások szervezése átmenetileg nem lehetséges. A szülőkkel való kapcsolattartás lehetőség szerint online történik. A tanév során a használt tájékoztató felületek továbbá: KRÉTA, intézményi honlap <http://dureriskola.hu/durer/>.

**2. BIZTONSÁGOS KÖRNYEZET KIALAKÍTÁSA**

Az intézmény főbejáratainál, tantermekben, közösségi helyiségekben vírusölő hatású kézfertőtlenítőt biztosítunk. A diákok és az intézmény dolgozói számára az intézménybe érkezéskor kötelező a főbejáratnál elhelyezett vírusölő hatású kézfertőtlenítő használata. További látogató csak előre egyeztetett időpontban, a járványügyi nyilvántartás kitöltésével léphet az épületbe. A vizesblokkokban, ebédlőnél biztosítjuk a szappanos kézmosási lehetőséget, melyet vírusölő hatású kézfertőtlenítési lehetőséggel egészítünk ki. Kéztörlésre lehetőség szerint papírtörlőket biztosítunk. Kiemelt figyelmet fordítunk az alapvető higiénés szabályok betartására és betartatására. Az egyes tevékenységeket megelőzően és azokat követően szappanos kézmosással vagy alkoholos kézfertőtlenítéssel biztosítjuk a személyes tisztaságot. A személyi higiéné alapvető szabályairól a tanulók részletes tájékoztatást kapnak az első tanítási napon az osztályfőnöktől, tanítóktól. Az intézményben biztosított a napi egyszeri fertőtlenítő takarítás, a vándorlásban érintett termek esetében a tanulócsoportok váltását is kötelező felületfertőtlenítés előzi meg. Az iskolában használt eszközöket (pl. sporteszköz, számítógép) rendszeresen fertőtlenítjük.

**3. ÉTKEZTETÉSRE VONATKOZÓ SZABÁLYOK**

A büfé 7-30- tól nyit. Alsósok továbbra sem vásárolhatnak, a felsősök csak a számukra kijelölt idősávban vásárolhatnak, elkerülve ezzel az osztályok keveredését, nagyobb tömeg kialakulását. A tanulói étkeztetést a Gyulakonyha Nonprofit Kft. biztosítja. Az étkeztetéseket úgy szervezzük meg, hogy csökkentsük az ebédlőben a torlódás kialakulásának lehetőségét.

**4. ISKOLAEGÉSZSÉGÜGYI ELLÁTÁS SZABÁLYAI**

Az iskolai szűrővizsgálatokra a továbbiakban is lehetőséget biztosítunk. A járványügyi készültség időszakában az iskola-egészségügyi ellátás védőnői vonatkozásban az iskola-egészségügyi ellátásról szóló 26/1997. (IX.3.) NM rendelet 3. sz. melléklete, az egyeztetett munkaterv, az oktatási intézményekre vonatkozó, valamint a járványügyi helyzetnek megfelelő eljárásrend alapján történik, mely feltételezi a pedagógus, a védőnő, az iskolaorvos és a tanuló folyamatos együttműködését.

A személyes találkozást igénylő teendők esetében – védőnői szűrővizsgálatok, tisztasági vizsgálatok, védőoltások, védőnői fogadóóra – a feladatok elvégzése a fenti járványügyi óvintézkedések (személyi higiéné, a használt eszközök fertőtlenítése, szellőztetés, zsúfoltság kerülése, maszkhasználat) figyelembe vételével történik. A megfelelő szervezéssel (időbeli 7 ütemezés, pontos időpont megadásával) az eltérő osztályokban tanulók közötti találkozások számát csökkentjük.

Amennyiben az egészségügyi ellátás során a gyermeknél fertőzés tünetei észlelhetők, jelen tájékoztató „Teendők beteg személy esetén” pontja szerinti intézkedések megtétele szükséges.

**5. TEENDŐK BETEG SZEMÉLY ESETÉN**

Amennyiben egy tanulónál fertőzés tünetei észlelhetők, haladéktalanul elkülönítjük, egyúttal értesítjük az iskolaegészségügyi orvost, aki az érvényes eljárásrend szerint dönt a további teendőkről. Ezzel egyidejűleg értesítjük a szülőt/gondviselőt, és kérjük, hogy gyermekét a lehető legrövidebb időn belül vigye el az intézményből. Továbbá felhívjuk a szülő/gondviselő figyelmét arra, hogy ezután feltétlenül keressék meg telefonon a gyermek háziorvosát/házi gyermekorvosát. Azt követően az orvos utasításainak alapján járjanak el. A tanuló az iskolába – hasonlóan más megbetegedésekhez – kizárólag orvosi igazolással térhet vissza.

**6. INTÉZKEDÉSEK FERTŐZÉSSEL ÉRINTETT INTÉZMÉNYEK ESETÉBEN**

Annak érdekében, hogy szükség esetén a digitális munkarend bevezethető legyen nevelőtestületünk a saját protokoll kidolgozásával készül fel. Ezt az Oktatási Hivatal honlapján közzétett módszertani ajánlás figyelembe vételével készítjük.

A tantermen kívüli, digitális munkarendben a nevelés-oktatás, a tanulási folyamat ellenőrzése és támogatása a pedagógusok és a tanulók online vagy más, személyes találkozást nem igénylő kapcsolatában – elsősorban digitális eszközök alkalmazásával – történik.

A tanulók a tantermen kívüli, digitális munkarend elrendelését követő naptól az iskolát oktatási célból nem látogathatják. A tantermen kívüli, digitális munkarend bevezetésekor,(amennyiben nem áll fent olyan objektív, ok, ami ezt nem teszi lehetővé) a gyermekfelügyeletet a szülők támogatása érdekében megszervezzük. A gyermekfelügyelet során a gyermekétkeztetés továbbra is biztosított.

**7. TANULÓI HIÁNYZÁSOK KEZELÉSE**

Annak a tanulónak az iskolai hiányzását, aki a vírusfertőzés szempontjából veszélyeztetett csoportba tartozik tartós betegsége (például szív-érrendszeri megbetegedések, cukorbetegség, légzőszervi megbetegedések, rosszindulatú daganatos megbetegedések, máj- és vesebetegségek) vagy például immunszupprimált állapota miatt, erről orvosi igazolással rendelkezik, és azt bemutatja, esetleges hiányzását igazolt hiányzásnak kell tekinteni. Igazolt hiányzásnak tekintendő továbbá, ha a gyermek, a tanuló hatósági karanténba kerül a részére előírt karantén időszakára.

Ezen időszakban a tanuló az otthona elhagyása nélkül, a pedagógusokkal egyeztetett kapcsolattartási és számonkérési forma mellett részt vehet az oktatásban.

A gyermek, a tanuló távolmaradásával a 20/2012. (VIII. 31.) EMMI rendelet szabályozza.

**8. KOMMUNIKÁCIÓ**

 Kérjük, hogy a fennálló helyzettel kapcsolatban csak megbízható és hiteles forrásokból szerezzen információkat. Jelenleg Magyarország Kormánya hivatalos tájékoztató oldalt üzemeltet a [https://koronavirus.gov.hu](https://koronavirus.gov.hu/) internetes oldalon, valamint a közösségi médiában (Facebook) létrehozásra került a hivatalos kormányzati tájékoztató oldal („Koronavírus tájékoztató oldal”, <https://www.facebook.com/koronavirus.gov.hu>).

Az intézmény saját szabályzatait, egyéb közleményeit az iskolai honlapon,valamint a tanulócsoportok belső kommunikációs csatornáin keresztül teszi közzé.

1. sz melléklet: A büfében történő vásárlás rendje:

|  |  |
| --- | --- |
| 7:30-7:45 | 5.évfolyam |
| 7:45-8:00 | 6.évfolyam |
| 8:45-9:00 | 7.évfolyam |
| 9:45-10:00 | 8.évfolyam |
| 10:45-11:00  11:45-12:00 | valamennyi évfolyam szükség esetén, csak a távolság szigorú megtartásával |

2.sz. melléklet: Az udvar használatának rendje:

|  |  |  |
| --- | --- | --- |
| **Szünet sorszáma** | **Évfolyamok** | **kijárat** |
| **1.** | felső | 11-14 terem c kapu  15-18 terem B kapu |
| **2.** | felső | 11-14 terem c kapu  15-18 terem B kapu |
| **3.** | alsó | 2-6 terem c kapu  7-10 terem B kapu |
| **4.** | felső | 11-14 terem c kapu  15-18 terem B kapu |
| **délután** | alsó+napközi  (csak 4 tanulócsoport lehet kint egyszerre) | 2-6 terem c kapu  7-10 terem B kapu  napközi C kapu |

Az udvar területfelosztása:

1. A - B kapu 1. játszópagoda  
1. B - C kapu 2. játszópagoda  
2. A - C kapu Kosárpálya felöli pad és környéke  
2. B - C kapu Kis tornaterem ablaka előtti terület

3. A - B kapu 1. játszópagoda  
3. B - B kapu 2. játszópagoda  
4. A - C kapu Kosárpálya felöli pad és környéke  
4. B - C kapu Kis tornaterem ablaka előtti terület